**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2017. szeptember 25-én 18.00. órai kezdettel** a Polgármesteri Hivatal tárgyalójában megtartott **rendkivüli nyílt** üléséről.

**Jelen vannak:**

Deltai Károly Polgármester

Dr. Lack Mónika Jegyző

Móczár Gábor Alpolgármester

Takács Zoltán Alpolgármester

Földvári-Nagy László Bizottsági elnök

Fillinger Zsófia Bizottsági tag

Szigeti Antal Bizottsági tag

Király Péter Bizottsági tag

Láng Richárd Bizottsági tag

Dr. Vida Rolland Képviselő

Halász Terézia Képviselő

Hoós Péter Műszaki ügyintéző

Vetési Vincéné Pénzügyi vezető

Földvári-Nagy László távolléte okán az ülést Szigeti Antal bizottsági elnökhelyettes vezeti

Szigeti Antal levezető bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Fillinger Zsófia bizottsági tagot.

Telki Község Képviselő-testületének Pénzügyi Bizottsága egyhangú szavazattal -4 fő bizottsági tag volt jelen a szavazáskor- határozathozatal mellőzésével az alábbi napirendet fogadja el.

**Napirend:**

**1**./ Tájékoztató a helyi adóbevételek alakulásáról

**Előadó:** Polgármester

2./ Tájékoztató Telki Község Önkormányzatának és intézményeinek 2017. I. félévi költségvetési gazdálkodásáról.

**Előadó:** Polgármester

3./Telki víziközművek 15 éves gördülő fejlesztési Terv jóváhagyása

**Előadó:** Polgármester

4./Helyi Építési Szabályzat módosításról

**Előadó:** Polgármester

5./ Zápor utca útépítésének kérdéséről

**Előadó:** Polgármester

6./ Kamera rendszer felülvizsgálatáról

**Előadó:** Polgármester

7./ Telki 056/27 hrsz hasznosításáról

**Előadó:** Polgármester

8./A temetővel kapcsolatos díjak felülvizsgálatáról

**Előterjesztő**: polgármester

9./ A Magyar Labdarugó Szövetséggel kötött megállapodáshoz kapcsolódó szándéknyilatkozatról

**Előadó**: Polgármester

**Napirendek tárgyalása**

**1./ Tájékoztató a helyi adóbevételek alakulásáról**

**Előadó:** Polgármester

*Az előterjesztés a jegyzőkönyv melléklete.*

Fillinger Zsófia: A végrehajtó irodának átadott összeg nagyon kevés a tavalyi évhez képest.

Vetési Vincéné: Amit 2015-ben átadtunk nagyon lassan csöpög. A végrehajtási törvény olyan hosszú időszakot ad nekik is. Ők is megpróbálnak egyezséget kötni, pl. munkabér letiltás. Mi már ezen végig mentünk, most ők is megpróbálják de ők is nagyon kevés eredménnyel.

Fillinger Zsófia: Ez még mindig a 2015-ben végrehajtásra átadott összeg?

Vetési Vincéné: Igen mert a 2016-os teljesítette. 2017-ben aki még nem fizette be az szeptember 15-ig ezt megteheti, és amikor már nem tudunk boldogulni október körül, akkor adjuk át a 2017-est.

Szigeti Antal: Legutóbb amikor erről szó volt abban maradtunk, hogy ez úgy néz ki nem megy. Megpróbálunk egy sokkal radikálisabb módszert és szeptemberben visszatérünk rá. Ki emlékszik erre?

Fillinger Zsófia: Igen Takács Zoltánnal.

Takács Zoltán: A probléma az, hogy a végrehajtó nem hajt végre. Ez ami befolyt bevétel az édes kevés alig értékelhető. Tehát nem jó ez a végrehajtó sem, nem dolgozik és akkor abban miben maradtunk?

Dr. Lack Mónika: Adatszolgáltatást kérünk tőlük ami részben meg is érkezett. Egy anyagra várunk még amiről nem kaptunk visszajelzést. Két ingatlan árverés előkészítése van folyamatban. Az ingatlan árverés kiírása előtti utolsó stádiumban vannak.

Takács Zoltán: A végrehajtó kamarához is lehetne fordulni. Ez a végrehajtó nem végzi el a munkáját. Van az I. és a XIII. kerületben is nagy végrehajtó iroda. Ott van rá kapacitás. Ezeket tudom ajánlani.

A másik, hogy ezek a követelések nem tudom, hogy eladhatók-e?

Dr. Lack Mónika: Ennek utána kell nézni.

Szigeti Antal: Évek óta tárgyaljuk de a helyzet nem változik. El kell dönteni hogy a 33 millió sok vagy kevés. Szerintem sok. Be kell látnunk hogy minden erőfeszítés ellenére ez a kintlévőségünk nem tud megváltozni. Ezzel valamire jutnunk kell. Más önkormányzatoknál is van ilyen arányú kintlévőség?

Dr. Lack Mónika: Más önkormányzatoknál nincsen adóvégrehajtási tevékenység.

Vetési Vincéné: Azt szeretném hozzáfűzni, hogy május 31-én 40,5 millió Ft volt a kintlévőség, ahhoz képest ezt leküzdöttük 32.300.000.- Ft-ra. Ha megnézzük a többi települést – Budajenő, Páty, Budakeszi, Perbál-meg lehet nézni az adóhátralékot, ők úgy számolnak hogy kb. az 50%-a kint van. Mi ennek ellenre mindent megteszünk azért, hogy bejöjjön.

Szigeti Antal: Ha ezt elfogadjuk és kénytelenek vagyunk, akkor ezzel ne rágjuk tovább magunkat.

Ez nem a Telki Önkormányzat problémája, ez máshonnan jön. Elfogadható az is, hogy ebbe bele kell törődnünk és akkor nem erőltetjük tovább.

Deltai Károly: Ez folyamatos munka.

Dr. Vida Rolland: Akkor gyakorlatilag nálunk nem az a probléma hogy 10% van kint, hanem hogy ez az összeg kummulálódik.

Vetési Vince: Igen ez folyamatosan.

Szigeti Antal: Ha ez így van, ha senki nem vethet a szemünkre semmit akkor rendben van.

*Földvári-Nagy László 18 óra 16 perkor megérkezett.*

Szigeti Antal bizottsági elnökhelyettes szavazásra teszi fel a helyi adóbevételek alakulásáról szóló

tájékoztatást

**Telki Község Képviselő-testülete**

**Pénzügyi Bizottsága**

**74/2017. (IX.25) PÜB. számú**

**állásfoglalása**

A Pénzügyi Bizottság 4 igen szavazattal – 4 fő bizottsági tag volt jelen az ülésen - egyhangúan elfogadta a helyi adóbevételek alakulásáról szóló tájékoztatást.

**2./ Tájékoztató Telki Község Önkormányzatának és intézményeinek 2017. I. félévi költségvetési gazdálkodásáról.**

**Előadó:** Polgármester

*Az előterjesztés a jegyzőkönyv melléklete.*

Vetési Vincéné: 496 Millió Ft-ja van az Önkormányzatnak 2017. 06.30.-án. Ebből 400 Millió Ft Államkötvényben volt és így 96,5 millió Ft az egyenleg.

Szigeti Antal: Részemről ezt a dolgot úgy egészében rendben valónak tartom.

Szigeti Antal bizottsági elnökhelyettes szavazásra teszi fel a határozati javaslatokat:

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**75/2017. (IX.25.) számú PÜB állásfoglalása**

**Telki Község Önkormányzatának és intézményeinek**

**2017. I. félévi költségvetési gazdálkodásáról.**

Telki Község Önkormányzat Képviselő-testülete Telki Önkormányzat és intézményeinek 2017. I. félévi költségvetési gazdálkodása tárgyában készült tájékoztatóban foglaltakat megismerte, tudomásul vette.

Felelős: polgármester

Határidő: azonnal

Szigeti Antal*:* Átadom az elnökletet Földvári-Nagy László bizottsági elnök úrnak.

*Földvári-Nagy László bizottsági elnök átveszi az elnökletet*

**3./Telki víziközművek 15 éves gördülő fejlesztési Terv jóváhagyása**

**Előadó:** Polgármester

*Az előterjesztés a jegyzőkönyv melléklete.*

Vetési Vincéné: Ez a 41.250.000.- Ft ez a szennyvíz bérleti díja, amit mi számlázunk ki. Innentől kezdve a költségvetésünkben 2018-tól ezzel a 41 millió forintos bevétellel nem számolhatunk. Változott a vízügyi törvény és azt mondja ki, hogy nem az amortizációt kell a vízműfejlesztésre fordítani, hanem az egész használati díjat, beleértve a bérleti díjat is.

Dr.Lack Mónika: Pétertől szeretném kérdezni, hogy a felhalmozási oldalon a pályázati támogatás összegét akkor még be kell építeni?

Hoós Péter: Igen be kell építeni. Az ÉDV azt nem tudja, hogy a pályázatnak milyen összege van, ezt a beruházáson nekünk szerepeltetnünk kéne.

Dr. Lack Mónika: Tehát a határozatot majd ezzel a z összeggel ki kellene egészíteni.

Földvári- Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**76/2017. (IX.25.) számú PÜB állásfoglalása**

**Telki víziközművek 15 éves gördülő fejlesztési Terv jóváhagyása**

Telki község Képviselő-testülete megismerte és elfogadja a Gördülő Fejlesztési Tervet azzal a kiegészítéssel, hogy a Gördülő fejlesztési Tervben szereplő fejlesztések, beruházások jóváhagyása egyedi testületi döntéseket követően valósítható meg, valamint 775.000.000.- Ft összegű pályázattal kiegészítjük a forrás oldalt.

Felhatalmazza a polgármestert a Gördülő Fejlesztési Terv Magyar Energetikai és Közmű Szabályozási Hivatalhoz történő benyújtására.

Felelős: Polgármester

Határidő: azonnal

**4./ Helyi Építési Szabályzat módosításról**

**Előadó:** Polgármester

*Az előterjesztés a jegyzőkönyv melléklete.*

Deltai Károly: Az volt a legutóbbi irány amit magunknak kiszabtunk, hogy a szabályozást úgy módosítjuk, hogy mire a tervek elkészülnek addigra legyen kész a módosított szabályozás. A leghatékonyabban tudjunk előre haladni a fejlesztésben.

Szigeti Antal: Mi a határidő? Ami a Kasib szerződésben szerepel?

Dr. Lack Mónika: A Kasib által aláírandó tervezési szerződésében a határidő elég tág időintervallumra szól, de az anyag -mivel már előzetesen el kezdtek vele dolgozni- 2 hét múlva leszállításra fog kerülni. Tehát október végére. Amit követően a testület elé fog kerülni és elindulhat a tárgyalásos állami főépítészi eljárás. Év végéig bezárólag le fog zajlani ez a főépítészi egyeztetési eljárás és elfogadásra tud kerülni ez a HÉSZ módosítás.

Szigeti Antal: Ez időben lehetséges-e, hogy a tervező dolgozni tud? Az év égéig megvan-e a terv?

Deltai Károly: A közbeszerzés jövő év második hónapjában tud elkezdődni.

Szigeti Antal: Nekem volna egy kérésem. Én nem bánnám, hogy ha mielőtt ez véglegesítve lesz Callmeyer úr idejönne és 10 percben bemutatná.

Láng Richárd: Ez a tervezett HÉSZ módosítás csak a Közösségi ház beruházásról szól, vagy a tervezett Sportcsarnokról?

Deltai Károly: Csak a Közösségi házról.

Dr. Vida Rolland: Milyen mértékű ez a HÉSZ módosítás? Ez most tényleg arról szól, hogy átírnak 5 sort a HÉSZ-be és ezért most fizetünk 400.000.- + Áfá-t? Szükség van erre?

Deltai Károly: Ennek megvan a szabott eljárása. Ez egy standard HÉSZ módosítás általában 3 millió Ft szokott lenni.

Szigeti Antal: Nem a 3 sort kell megfizetni, hanem hogy tudják mit kell átírni.

Halász Terézia: Ami a szerződésben szerepel késedelmi díj, ez egy nevetséges összeg.

Dr. Lack Mónika: Pintér Ferenc és tervező csapata 1993 óta dolgozik Telkiben. Eddig nem volt probléma. Természetesen biztosítékot be kell építeni. Nem hiszem, hogy egy ilyen presztizs kérdésbe egy ilyen problémát eredeztető dologba ők belemennének.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**77/2017. (IX.25.) számú PÜB állásfoglalása**

**Helyi Építési szabályzat módosítás kérdéséről**

Telki Község Önkormányzatának képviselő-testületi felkéri a polgármestert, hogy a Helyi Építési Szabályzat részleges módosításának elkészítésére és annak a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 32. § (6a) bekezdés cb) alpontja alapján a 42/A. § - ban foglalt eljárási rend szerint lebonyolítására.

A testület a tervezési feladatok elvégzésével a Kasib Mérnöki Iroda Kft.-t bízza meg. Felhatalmazza a polgármestert a tervezési szerződés aláírására.

Határidő 2017. szeptember 30.

Felelős: Polgármester

**5./ Zápor utca útépítésének kérdéséről**

**Előadó:** Polgármester

*Az előterjesztés a jegyzőkönyv melléklete.*

Deltai Károly: Mint minden esetben, most is akiket terhel a költség, biztos hogy jönnek majd a műszaki tartalom csökkentése iránti javaslatokkal. Én nem javaslom csökkenteni a műszaki tartalmat.

Hoós Péter: Fontos a műszaki tartalom. Én elküldtem nekik a költségvetés költségbecslést hogy azt árazzák be. Ehhez képest azért vannak eltérések. Pl. 140 méter árok korrekcióval nem számoltak. Csapadékvíz elvezetés gyakorlatilag. Azonkívül a CKP-t önhatalmúlag levették 15 cm-ről 10 cm-re.

Földvári-Nagy László: Én úgy érzem hogy támogatható ez a dolog. De akkor ragaszkodunk ahhoz, hogy a megfelelő műszaki tartalmat tartsuk meg.

Dr. Lack Mónika: Azt is figyelembe kell venni, hogy igazából ez a 35% amit az Önkormányzatnak kell bevállalnia ez kedvező, abból a szempontból, hogy ennél több is eshetne az Önkormányzatra.

Földvári- Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**78/2017. (IX.25.) számú PÜB állásfoglalása**

**Zápor utca útépítésének kérdéséről**

Telki Község Önkormányzata Képviselő-testülete úgy határoz, hogy elvi döntést hoz arról, hogy a Zápor utca 903/1 - 909 hrsz közötti szakaszának útépítési kezdeményezését támogatja.

Felkéri a Polgármesteri Hivatalt, hogy a megfelelő műszaki tartalomra, amiről a terv szól, kérjen be 3 db ajánlatot a kivitelezési munkálatok elvégzése céljából.

A testület a konkrét árajánlatok ismeretében fog végleges döntést hozni a beruházás tényleges megvalósításáról.

Felelős: Polgármester

Határidő: 2017. október 31.

*18 óra 44 perckor Láng Richárd elhagyja a helyiséget.*

**6./ Kamera rendszer felülvizsgálatáról**

**Előadó:** Polgármester

*Az előterjesztés a jegyzőkönyv melléklete.*

Deltai Károly: Vannak területek Telkin belül, ahol viszonylag visszatérően vannak rongálások, kisebb nagyobb vandalizmusok. A szelektív hulladékgyűjtőnél elhelyezett kamera tapasztalata alapján azt gondolom, jelentős visszatartó ereje van a kihelyezett kameráknak, ezért mindenképpen támogatom javaslom, hogy fejlesszük kamera rendszerünket. Jelenleg a kamerarendszer előkészítése az 16 kamera elhelyezését teszi lehetővé. Ebből most 5 kamera tud működni. Ezeknek a pozícióját lehet még változtatni. Vannak még további kamerák elhelyezésére lehetőség viszonylag szerény költségvetési támogatás mellett.

Dr. Vida Rolland: Én javasolnék egy együttműködési lehetőséget a Műegyetem és a Telki Önkormányzat között. Mi tudnánk adni ehhez szakmai erőforrást. Lenne például olyan elvárás, hogy a kamerák képe élőben követhető legyen, pl. a polgárőrök által, tudnánk buszfelismerő szoftvert mögé tenni, parkolással kapcsolatosan, hogy pl. mennyire van kihasználva az iskola parkolója. Lehet, hogy beszélgethetnénk külön akár egy komplexebb Telki Smart village dologról.

Földvári-Nagy László: Nem lehetne egy kicsit nagyobb volumenbe átgondolni ezt az egészet? Pl rendőrség, katasztrófa védelem segítségét kérni, hova érdemes kamerát elhelyezni.

Deltai Károly: Köszönöm szépen Rolland. Valóban sok az érdeklődés, de mindennek az alapja a hardver. Tehát az első lépés, hogy döntenünk kell arról, hogy fejlesszünk e. Ha igen akkor mennyit költünk rá. Utána pedig az, hogy a kinyerhető adatokkal mit kezdünk az egy másik kérdés.

Múlt héten egyeztettem az új budaörsi Rendőrkapitánnyal ez ügyben, aki azt mondta nagyon szívesen ad tanácsot kamera kihelyezésének tekintetében. Amire felhívta a figyelmünket az az, hogy fontos az adatvédelem kérdése, illetve az adatkezelés biztonságának kérdése. Tehát érdemes lenne egy olyan munkacsoportot létrehozni, amiben van egy olyan ember, aki ehhez az adatkezeléshez ért. Ezt a témát külön kéne kezelni. Akár létrehozhatunk egy Ad-hoc bizottságot vagy akár egy munkacsoportot. Ettől függetlenül döntenünk kell a hardverről.

Szigeti Antal: A hardverről tudsz dönteni, addig amíg nem tudod milyen rendszert akarsz?

Deltai Károly: Igen persze. A hardver elő van készítve. 16 kamerát be lehetne üzemelni.

Ez most egy elvi döntés: Akarjuk e fejleszteni ezt a dolgot, vagy nem. Ha akarjuk akkor majd után kérünk árajánlatot. 16 kamerás rendszert feltelepíteni ami 800.000.- Forint körül lesz.

Dr. Vida Rolland: Egy elvi döntést lehet most hozni. Aztán hogy konkrétan milyen kamerát hova teszel azzal kapcsolatban majd az Ad-hoc bizottság előáll javaslattal.

Deltai Károly: Akkor majd a következő testületi ülésen javaslom napirendre felveszem napirendként és javaslom hogy dr.Vida Rolland és Földvári-Nagy László legyen benne az Ad-hoc bizottságba.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**79/2017. (IX.25.) számú PÜB állásfoglalása**

**Közbiztonság növelését szolgáló térfigyelő kamera rendszer felülvizsgálatáról**

Telki Község Önkormányzatának képviselő-testülete úgy határoz, hogy a közigazgatási területén található önkormányzati tulajdonú térfigyelő kamera rendszer bővítését elviekben támogatja. Felkéri a hivatalt, hogy készítsen egy javaslatot a bővítés lehetséges megvalósítási lehetőségeiről.

Határidő 2017. október 30.

Felelős: Polgármester

**7./ Telki 056/27 hrsz hasznosításáról**

**Előadó:** Polgármester

*Az előterjesztés a jegyzőkönyv melléklete.*

Szigeti Antal: Ha erdei fafeldolgozás, akkor konkrétan az Szabó Sanyi lenne ugye. Ha fafeldolgozó lenne akkor ez mit jelentene, Gépeket? A terület besorolásába ez belefér? Hiszen ez zajjal jár, közlekedéssel jár, teherautókkal jár.

Deltai Károly: A Napsugár utca végén lévő telken végzi ezt a tevékenységét a Sándor. Ez elég hangos tevékenység és sok a panasz a lakók részéről. Ezért kérte ezt a Sándor, hogy messzebb tudjon menni és ne legyen konfliktus a lakókkal.

Dr. Lack Mónika: Elvi döntés. Semmilyen konkrét döntést nem vár most a polgármester úr.

Deltai Károly: Kérjünk-e erre értékbecslést? El akarjuk-e adni? Ki akarjuk e adni bérbe?

Móczár Gábor: Hol van ez a terület pontosan?

Deltai Károly: Ahol megyünk a tisztítóüzem felé, az úttól jobbra az utolsó előtti telek.

Halász Terézia: Az Alsóvölgy? Az nagyon közel van a társasházhoz.

Szigeti Antal: Polgármester Úr mire vársz tőlünk ebben álláspontot?

Deltai Károly: Hogy foglalkozzunk-e ezzel a kérdéssel?

Szigeti Antal: Igen foglalkozzunk

Dr. Vida Rolland: Alapvetően ez pont egy olyan vállalkozás lenne, amit nem akartunk ide Telkibe. Nagy zajjal járó, ipari jellegű vállakozás.

Deltai Károly: Most is itt van. Onnét kb 35-40 méterre van most

Szigeti Antal: Van konkrét tevékenysége?

Deltai Károly: Erdőből hozza a szálfát, felaprítja, kuglizza.

Szigeti Antal: Eladni semmiképpen nem javaslom. Gondolkozzunk abban, hogy bérbe. Pontosítani kéne, hogy a tevékenyége hogy illeszthető be. Miért ne támogassunk egy telki ember vállalkozását?

Dr Lack Mónika: Én úgy gondolom, hogy a testület hatalmazza fel a polgármester urat konkretizálni. Milyen tevékenység céljából milyen kondíciókkal kívánja a kérelmező ezt az ingatlant bérbe venni. Az Önkormányzat járjon annak utána, hogy Földhivatali szempontból milyen lépéseket kell megtenni ahhoz hogy egy mezőgazdasági tulajdonú ingatlant ilyen célra használhassanak.

Fillinger Zsófia: Engem az érdekelne a legjobban, hogy a fa hordása mennyire fogja megviselni az utat.

Földvári- Nagy László bizottsági elnök szavazásra teszi fel a határozati javaslatokat:

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**80/2017. (IX.25.) számú PÜB állásfoglalása**

**Telki 056/27 hrsz hasznosításáról**

Telki község Képviselő-testülete úgy határoz, hogy felkéri a polgármester urat, hogy a bérleti kondíciók, a pontos tevékenység, illetve a zaj és rezgésvédelemmel kapcsolatos szabályok szempontjából vizsgálja meg a tulajdonát képező Telki 056/27 hrsz-ú ingatlan terület hasznosítására beérkezett előzetes kérelmet.

**Felelős:** Polgármester

**Határidő:** azonnal

**8./A temetővel kapcsolatos díjak felülvizsgálatáról**

**Előterjesztő**: polgármester

*Az előterjesztés a jegyzőkönyv melléklete.*

Szigeti Antal: Ez a 3.000.-/nap ez minek a költsége?

Dr. Lack Mónika: Ez a sírköves vállalkozó költsége. A sírköves fizeti a Gyertyaláng üzemeltető részére.

Szigeti Antal: Rendben. A magam részéről úgy gondolom nincs külön okunk díjat módosítani. Szerintem ne sújtsuk a családokat, hogyha nem muszáj.

Dr. Lack Mónika: Van két tétel, ahol nincsen hozzárendelve költség. Itt most arról kellene dönteni, hogy kívánjuk e felülvizsgálni. Ha kívánjuk, akkor próbálunk hozzárendelni egy számot akár a testület, akár a testület akár a hivatal. Minden évben kötelező jelleggel felül kell vizsgálni a jogszabály értelmében.

Akkor mértékemelést nem javasol a testület, de a sírbolt és urnasírbolttal kapcsolatos tételekhez

díjat rendeljünk hozzá és a következő ülésen rendeleti formában térjünk vissza rá.

Földvári- Nagy László bizottsági elnök szavazásra teszi fel a határozati javaslatokat:

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**81/2017. (IX.25.) számú PÜB állásfoglalása**

**A temetővel kapcsolatos díjak felülvizsgálatáról**

Telki Község Önkormányzata Képviselő-testülete felkéri a hivatalt, hogy a **köztemetőről és a temetkezésről szóló 20/2011. (09.07.) Ör. sz.** önkormányzati rendeletében szabályozott, a temetővel kapcsolatos díjakat vizsgálja felül, tegyen javaslatot sírbolt és urnasírbolttal kapcsolatos díjakra.

Felkéri a jegyzőt a szükséges véleményeztetési eljárás lefolytatására, valamint arra, hogy a rendelet módosításának tervezetét terjessze a képviselő-testület elé.

Felelős: jegyző

Határidő: a következő tervezett testületi ülés

**9./ A Magyar Labdarugó Szövetséggel kötött megállapodáshoz kapcsolódó szándéknyilatkozatról**

**Előadó**: Polgármester

*Az előterjesztés a jegyzőkönyv melléklete.*

Földvári-Nagy László: A szavazás formális úgy gondolom.

Szigeti Antal: Még egy kérésem lenne. Terjed a faluban, hogy az új sportcsarnok nem fér el, kicsi lesz a telek. Terjed a pletyka a műfüves pálya körül. Ez nem igaz, legközelebb javaslom Polgármester úrnak, hogy egy újságcikkben térj ki rá.

Másik kérdésem. Idén nem lesz már ebből semmi?

Deltai Károly: Mondom az ütemezést. Engedélyezés: 10 hó-11. hó. Kivitelezes 12. hó, ha az időjárás engedi.

Fillinger Zsófia: Elhangzott, hogy belefér e a HÉSZ-be. Én letöltöttem. Szerintem nem fér bele. Ezt ki mondta, hogy belefér? Én nem kaptam szakmai választ akkor sem, hogy ezt kimondta hogy ide elhelyezhető a falu közepére.

Deltai Károly: Pintér Ferenc

Fillinger Zsófia: Nem értem miért költünk milliókat Arculati Kézikönyvre. Én eddig úgy gondoltam, hogy ez szempont volt.

Deltai Károly: Kötelező.

Fillinger Zsófia: És az nem számít, hogy hogy néz ki a falu? Tényleg nem lehetett volna ezt úgy körbejárni, hogy esztétikai településképi szempontok is érvényesüljenek és ne csak valami más?

Deltai Károly: Én azt gondolom, hogy ez a felvetés igazából akadékoskodás. Itt egy közintézményről van szó és nem lehet máshova tenni és semmilyen más technológiával nem lehet létrehozni csak ezzel. Most az a döntés, hogy lesz vagy nem lesz. Úgy döntöttünk, hogy legyen és ez ilyen lesz és itt. Tehát a szabályozást kell hozzá igazítani.

Fillinger Zsófia: Köszönöm a választ!

Földvári- Nagy László bizottsági elnök szavazásra teszi fel a határozati javaslatokat:

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**82/2017. (IX.25.) számú PÜB állásfoglalása**

**Szándéknyilatkozat elfogadásáról**

Telki község Önkormányzata úgy határoz, hogy a 2014-2019 önkormányzati ciklusban az önkormányzat helyi adók mérték emelést nem tervez végrehajtani.

Határidő: azonnal

Felelős: polgármester

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári Nagy László Fillinger Zsófia

bizottsági elnök hitelesítő